ai4bharat/Pralekha huggingface dataset:
సమాచార, ప్రసార మంత్రిత్వ శాఖ
కాపీరైట్ ఉల్లంఘనలు, ఫిల్మ్ పైరసీ ని ఎదుర్కొనేందుకు చర్యలు
అనధికారికం గా సినిమాల ను కామ్కార్డర్ పై రికార్డు చేయడం, కాపీ లు తీయడం వంటి చర్యల కు పాల్పడే వారి కి మూడు సంవత్సరాల జైలు శిక్ష లేదా పది లక్షల రూపాయల జరిమానా లేదా ఈ రెండింటి ని విధించేందుకు సినిమాటోగ్రఫీ చట్టం, 1952 లో సవరణ కు ఆమోదం తెలిపిన మంత్రివర్గం
సినిమాటోగ్రఫీ చట్టం, 1952ను సవరించేందుకు సినిమాటోగ్రఫీ సవరణ బిల్లు, 2019ని తీసుకురావాలని సమాచార మరియు ప్రసార మంత్రిత్వ శాఖ చేసిన ప్రతిపాదన కు కేంద్ర మంత్రివర్గం ఆమోదం తెలిపింది. ఫిల్మ్ పైరసీ సమస్య ను అరికట్టడంతో పాటు అనధికారికం గా సినిమాల ను కామ్కార్డ్ ద్వారా కాపీ చేసే వారి ని చట్టప్రకారం శిక్షించేందుకు ఈ బిల్లు ను ఉద్దేశించారు.
వివరాలు:
ఫిల్మ్ పైరసీ ని అరికట్టేందుకు, ఈ సవరణల లో కొత్త గా సెక్షన్ 6ఎఎ ని చేర్చారు. ఇది అనధికారిక రికార్డింగ్ ను నిషేధిస్తున్నది.
సినిమాటోగ్రఫీ చట్టం, 1952లో సెక్షన్ 6 ఎ తరువాత ఈ సెక్షన్ ను చేరుస్తారు.
6 ఎఎ : రచయిత లిఖితపూర్వక అనుమతి లేకుండా ఎవరు కూడా ఏ సినిమా ను గాని, అందులో కొంత భాగాన్ని గాని కాపీ చేయడం, లేదా ఏ ఆడియో విజువల్ రికార్డింగ్ పరికరాన్ని ఉపయోగించి అయినా ఉద్దేశ్యపూర్వకం గా తయారు చేయడం , లేదా ప్రసారం చేయడం లేదా ప్రసారం చేయడానికి ప్రయత్నించడాన్ని అనుమతించరు. ఇందులో రచయిత అన్న దానికి అర్ధం కాపీరైట్ చట్టం, 1957 సెక్షన్ 2, క్లాజు డి లో పేర్కొన్న అర్థాన్నే అన్వయింపచేస్తారు.
సెక్షన్ 6 ఎఎ లోని నిబంధనల ను ఉల్లంఘించే వారి ని శిక్షించేందుకు పీనల్ ప్రొవిజన్ లకు సంబంధించి సెక్షన్ 7లో సవరణలను ప్రతిపాదించారు.
ప్రధాన చట్టం లోని సెక్షన్ 7లో సబ్సెక్షన్ 1 తరువాత ఈ కింది సబ్ సెక్షన్ 1ఎ ని చేర్చనున్నారు.
సెక్షన్ 6 ఎఎ నిబంధనల కు విరుద్ధం గా ఎవరైనా వ్యవహరించినట్లయితే వారి కి మూడు సంవత్సరాల వరకు జైలు శిక్ష లేదా 10 లక్షల రూపాయల వరకు జరిమానా లేదా ఈ రెండింటి ని విధిస్తారు.
ఈ ప్రతిపాదిత సవరణలు పరిశ్రమ రాబడి ని అధికం చేయడం తో పాటు , ఉపాధి అవకాశాల ను మరింత గా పెంచుతాయి. అలాగే భారతదేశ జాతీయ ఐపి పాలసీ లక్ష్యాల ను నెరవేర్చడానికి కూడా ఇది వీలు కల్పిస్తుంది. అలాగే పైరసీ, ఆన్లైన్ కంటెంట్ ఉల్లంఘనల కు వ్యతిరేకం గా ఊరట కలిగిస్తుంది.
పూర్వరంగం:
చలనచిత్ర మాధ్యమం, దాని తో ముడిపడిన ఉపకరణాలు, సాంకేతిక పరిజ్ఞానం, దాని ప్రేక్షకుల విషయం లో గత కొన్నిసంవత్సరాలు గా అనేక మార్పులు చోటు చేసుకొన్నాయి. అలాగే ప్రసార మాధ్యమాలు, వినోద రంగం లో టెలివిజన్ చానల్స్, కేబుల్ నెట్వర్క్ లు దేశవ్యాప్తం గా విపరీతం గా రావడంతో కూడా పలు మార్పులు చోటుచేసుకొన్నాయి. మరో వైపు కొత్త డిజిటల్ సాంకేతిక పరిజ్ఞానం, పైరసీ, ఇంటర్ నెట్ లో పైరసీ అయిన సినిమాల విడుదల, ఇవన్నీచిత్ర పరిశ్రమ కు పెద్ద ఎత్తున నష్టాలు తెచ్చిపెట్టడం తో పాటు ప్రభుత్వ ఖజానాకు కూడా నష్టాన్ని వాటిల్లజేస్తున్నాయి. ఇందుకు సంబంధించి ప్రస్తుతం అమలులో ఉన్న చట్టానికి ప్రభుత్వం తగిన సవరణల ను తీసుకురావాలని కామ్కార్డింగ్, పైరసీ ని అరికట్టాలని చలనచిత్ర పరిశ్రమ వర్గాలు ఎంతో కాలం గా డిమాండ్ చేస్తూ వస్తున్నాయి. కామ్కార్డింగ్, పైరసీ ల బెడద ను ఎదుర్కొనే విషయమై ప్రధాన మంత్రి శ్రీ నరేంద్ర మోదీ 2019వ సంవత్సరం జనవరి 19వ తేదీ న భారతీయ చలనచిత్ర రంగాని కి సంబంధించి ముంబయి లో జాతీయ మ్యూజియం ప్రారంభోత్సవం సందర్భం గా ఒక ప్రకటన చేశారు. సమాచార మరియు ప్రసార మంత్రిత్వ శాఖ ఇందుకు సంబంధించి తగిన సవరణల ను కేంద్ర మంత్రివర్గం ఆమోదానికి సమర్పించింది.(Visitor Counter : 89
నూతన మరియు పునరుత్పాదక శక్తి మంత్రిత్వ శాఖ
గాంధీనగర్ లో జి20- ఇంధన పరివర్తన వర్కింగ్ గ్రూప్ సమావేశం
అక్షయ వనరుల వైవిధ్యం మరియు కీలక ఖనిజాల సరఫరా శృంఖలపై జి-20 వేదిక వద్ద ఉపసమావేశం
జి20 దేశాల బృందానికి ఇండియా అధ్యక్షత వహిస్తున్న నేపథ్యంలో జరుగుతున్న ఇంధన పరివర్తన వర్కింగ్ గ్రూప్ రెండవ సమావేశంలో భాగంగా భారత ప్రభుత్వ కొత్త మరియు అక్షయ ఇంధన మంత్రిత్వ శాఖ, గనుల మంత్రిత్వ శాఖ మరియు విద్యుత్ మంత్రిత్వ శాఖ అధికారిక ఉప సమావేశాన్ని ఏర్పాటు చేస్తున్నాయి. . గుజరాత్ లోని గాంధీనగర్ లో ఏర్పాటు చేసిన ఈ సమావేశం ఇతివృత్తం 'అక్షయ వనరుల వైవిధ్యం మరియు కీలక ఖనిజాల సరఫరా శృంఖల'. ఈ సమావేశానికి ఆసియా అభివృద్ధి బ్యాంకు  , ఇంధన, పర్యావరణ మరియు జల మండలి మద్దతిస్తున్నాయి. అక్షయ ఇంధనం సంపాదన, వైవిధ్యం చేయడం మరియు ఇంధన పరివర్తన కోసం కీలక ఖనిజాల సరఫరా శృంఖల ఏర్పాటు మరియు వర్తులత్వము ప్రోత్సహించడంపై ఈ సమావేశంలో దృష్టిని కేంద్రీకరిస్తారు.
కొత్త మరియు అక్షయ ఇంధన మంత్రిత్వ శాఖ భూపిందర్ సింగ్ భల్లా మరియు గనుల మంత్రిత్వ శాఖ కార్యదర్శి వివేక్ భరద్వాజ్ ప్రారంభోపన్యాసాలు చేస్తారు. ప్రపంచవ్యాప్తంగా ఈ రంగంలో, పరిశ్రమలో, విద్వత్సంబంధ, విధాన నిర్ణయ నిపుణులు పాల్గొంటున్న ఈ సమావేశంలో 'ప్రపంచవ్యాప్తంగా పరిశుద్ధమైన ఇంధన పరివర్తన కోసం ప్రతిఘాతుక అక్షయ ఇంధన సరఫరా శృంఖల అభివృద్ధి' మరియు 'కీలక ఖనిజాల సరఫరా శృంఖలలో దుర్బలతను ఎదుర్కోవడం' పై రెండు నివేదికలను విడుదల చేస్తారు. కొత్త మరియు అక్షయ ఇంధన మంత్రిత్వ శాఖ సంయుక్త కార్యదర్శి దినేష్ జగ్దాలే, గనుల మంత్రిత్వ శాఖ సంయుక్త కార్యదర్శి డాక్టర్ డి. వీణాకుమారి ముగింపు ఉపన్యాసం చేస్తారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 197.98 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 1,13,864
మొత్తం కేసుల్లో క్రియాశీల కేసులు 0.26%
ప్రస్తుత రికవరీ రేటు 98.53%
గత 24 గంటల్లో 13,958 మంది కోలుకున్నారు. దీంతో, కోలుకున్నవారి మొత్తం సంఖ్య 4,28,79,477 కు పెరిగింది.
గత 24 గంటల్లో 16,135 కొత్త కేసులు నమోదయ్యాయి.
రోజువారీ పాజిటివిటీ రేటు 4.85%
వారపు పాజిటివిటీ రేటు 3.74%
గత 24 గంటల్లో చేసిన 3,32,978 కొవిడ్ పరీక్షలతో కలిపి ఇప్పటివరకు 86.39 కోట్ల పరీక్షలు చేశారు.
రక్షణ మంత్రిత్వ శాఖ
పశ్చిమ వైమానిక స్థావరంలో సీఏఎస్ భాదురియా పర్యటన
వైమానిక దళ చీఫ్ మార్షల్, చీఫ్ ఆఫ్ ఎయిర్ స్టాఫ్  ఆర్కేఎస్ భాదురియా పశ్చిమ వైమానిక స్థావరంలోని ఫ్రంట్లైన్ ఎయిర్ బేస్ను సందర్శించారు. ఎయిర్ బేస్ ఎయిర్ ఆఫీసర్ కమాండింగ్ ఆయకు స్వాగతం పలికి, బేస్లోని యూనిట్ల సంసిద్ధత, కార్యాచరణ స్థితి గురించి వివరించారు.
సాయంత్రం వరకు పర్యటన కొనసాగించిన సీఏఎస్, కార్యాచరణ సంసిద్ధతపై సమీక్షించారు. వాయుదళ యోధులతో మాట్లాడారు. అత్యుత్తమ సన్నద్ధతతో ఉండాలని వారికి సూచించారు. కొవిడ్ సమయంలోనూ వాయుసేన పోరాట పటిమను తగ్గనీయని వారి కృషిని సీఎఎస్ భాదురియా అభినందించారు.
పర్యటనలో భాగంగా, 'మిగ్-21 బైసన్'లో భాదురియా ప్రయాణించారు.
హోం మంత్రిత్వ శాఖ
అంతర్జాతీయ ఉగ్రవాదం పైన, ఇంకా అంతర్జాతీయ సంఘటిత నేరాల పైన పోరాటం సాగించడం లో సహకారం కోసం ఉజ్ బెకిస్తాన్ కు మరియు భారతదేశానికి మధ్య ఒప్పందాని కి ఎక్స్ పోస్ట్ ఫ్యాక్టో ఆమోదం తెలిపిన మంత్రిమండలి
అంతర్జాతీయ ఉగ్రవాదం పైన, ఇంకా అంతర్జాతీయ సంఘటిత నేరాల పైన పోరాటానికి సంబంధించిన రంగం లో సహకారాన్ని ఆదాన ప్రదానం చేసుకోవడం కోసం రిపబ్లిక్ ఆఫ్ ఉజ్ బెకిస్తాన్ ఆంతరంగిక వ్యవహారాల మంత్రిత్వ శాఖ కు మరియు రిపబ్లిక్ ఆఫ్ ఇండియా యొక్క దేశీయ వ్యవహారాల మంత్రిత్వ శాఖ కు మధ్య జరిగిన ఒక ఒప్పందాని కి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదం తెలిపింది. రిపబ్లిక్ ఆఫ్ ఉజ్ బెకిస్తాన్ యొక్క గౌరవనీయ ఆంతరంగిక వ్యవహారాల శాఖ మంత్రి 2019వ సంవత్సరం లో నవంబర్ 20వ తేదీ న భారతదేశ సందర్శన కు విచ్చేసిన సందర్భం లో ఆయన మరియు భారత ప్రభుత్వం లో కేంద్ర హోం శాఖ మంత్రి ఈ ఒప్పంద పత్రాల పై న్యూ ఢిల్లీ లో సంతకాలు చేశారు.
ఉభయ దేశాల లోనూ ఉగ్రవాద సంబంధిత నేరాల నివారణ సహా వివిధ నేరాల అణచివేత లోను, నేరాల నివారణలోను ప్రభావశీలత్వాన్ని మెరుగుపరచడం ఈ ఒప్పందం యొక్క ధ్యేయం గా ఉంది. అలాగే ఉగ్రవాదాని కి నిధుల అందజేత ను, సంఘటిత నేరాల ను అడ్డుకోవడం
తో పాటు ఇంటెలిజెన్స్ అధికారులు, చట్టాన్ని అమలుపరచే అధికారుల మధ్య సహకారాన్ని- దేశీయ చట్టాలు మరియు అంతర్జాతీయ బాధ్యతల ను నెరవేరుస్తూనే- పెంపొందింపచేసుకోవాలన్నది కూడా ఈ ఒప్పందం యొక్క ఉద్దేశ్యం గా ఉంది.(Visitor Counter : 110
ప్రధాన మంత్రి కార్యాలయం
తెలంగాణలో జరిగిన ఒక దుర్ఘటన లో ప్రాణనష్టం సంభవించినందుకు సంతాపాన్ని వ్యక్తం చేసినప్రధాన మంత్రి
బాధితులకుపిఎమ్ఎన్ఆర్ఎఫ్ నుంచి పరిహారాన్ని ప్రకటించారు
తెలంగాణ లోని కామారెడ్డి జిల్లా లో జరిగిన ఓ దుర్ఘటన కారణం గా ప్రాణనష్టం సంభవించినందుకు ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు. ఈ దుర్ఘటన లో బాధితులైన వారికి ప్రధాన మంత్రి జాతీయ సహాయ నిధి  నుంచి పరిహారాన్ని ఇవ్వడం జరుగుతుంది అని శ్రీ నరేంద్ర మోదీ ప్రకటించారు.
ప్రధాన మంత్రి కార్యాలయం ఒక ట్వీట్ లో -
తెలంగాణ లోని కామారెడ్డి జిల్లా లో జరిగిన ఓ దుర్ఘటన కారణం గా ప్రాణనష్టం వాటిల్లినందుకు దు:ఖించాను. ఆప్తుల ను కోల్పోయిన కుటుంబాలకు ఇదే నా సంతాపం. ఈ దుర్ఘటన లో గాయపడ్డవారు కోలుకోవాలి అని ప్రార్థిస్తున్నాను. మృతుల దగ్గరి సంబంధికుల కు పిఎమ్ఎన్ఆర్ఎఫ్ నుంచి రెండు లక్షల రూపాయల వంతున ఇవ్వడం జరుగుతుంది. గాయపడ్డ వారికి ఏభై వేల రూపాయలను ఇవ్వడం జరుగుతుంది : ప్రధాన మంత్రి శ్రీ నరేంద్ర మోదీ’’ అని తెలిపింది.
రక్షణ మంత్రిత్వ శాఖ
కార్వార్ నౌకాదళ స్థావరం, యుద్ధ విమాన వాహక నౌక ఐఎన్ఎస్ విక్రమాదిత్యను సందర్శించిన చీఫ్ ఆఫ్ డిఫెన్స్ స్టాఫ్
కీలక మౌలిక సదుపాయాలు, ఇతర వ్యూహాత్మక కార్యక్రమాల పురోగతిపై సమీక్ష
చీఫ్ ఆఫ్ డిఫెన్స్ స్టాఫ్  జనరల్ అనిల్ చౌహాన్, ఈ నెల ప్టెంబర్ 23న, కార్వార్లోని నౌకాదళ స్థావరాన్ని, యుద్ధ విమాన వాహక నౌక ఐఎన్ఎస్ విక్రమాదిత్యను సందర్శించారు. నౌకాదళ స్థావరంలో కీలక మౌలిక సదుపాయాలు, వసతి, ఇతర వ్యూహాత్మక కార్యక్రమాల పురోగతిని సమీక్షించారు.
కార్వార్ నౌకాదళ ప్రాంతం, ప్రాజెక్ట్ సీబర్డ్ సీనియర్ అధికారులతోనూ సీడీఎస్ సంభాషించారు. దూరదృష్టితో ఆలోచించే, అమలు పరిచే ప్రాంతంగా ఆ స్థావరాన్ని మార్చాల్సిన ప్రాముఖ్యతను స్పష్టం చేశారు. కొత్త ఉద్బవిస్తున్న భద్రత సమస్యలపై ప్రతిస్పందించే సామర్థ్యంతో, భవిష్యత్ సవాళ్ల కోసం స్థావరం సంసిద్ధంగా ఉండేలా చూడాల్సిన అవసరం ఉందని చెప్పారు.
హోం మంత్రిత్వ శాఖ
పండిత్ దీన్ దయాళ్ ఉపాధ్యాయ జయంతి సందర్భంగా పుష్ప నివాళి సమర్పించిన కేంద్ర హోంమంత్రి శ్రీ అమిత్ షా
పశ్చిమ దేశాలను గుడ్డిగా అనుకరించకుండా, భారతీయ నీతిలోకి లోతుగా చొచ్చుకుపోయేలా ఒక భావజాలాన్ని పండిత్ దీన్ దయాళ్ ఉపాధ్యాయ నిర్మించారు: అమిత్ షా
పండిత్ దీన్ దయాళ్ ఉపాధ్యాయ దృక్పథాన్ని ఆధారంగా చేసుకుని, పేదల సంక్షేమం కోసం రూపొందించిన అంత్యోదయ పథకాన్ని గత ఆరేళ్లుగా ప్రధాని మోదీ కొనసాగిస్తున్నారు: అమిత్ షా
పండిత్ దీన్ దయాళ్ ఉపాధ్యాయ ఆలోచనలు, సమాజ శ్రేయస్సు పట్ల ఆయన అంకితభావం దేశ సేవ పట్ల ప్రజలకు ఎప్పటికీ స్ఫూర్తినిస్తూనే ఉంటాయి: అమిత్ షా
పండిత్ దీన్ దయాళ్ ఉపాధ్యాయ జయంతి సందర్భంగా, ఆయన చిత్రపటానికి, కేంద్ర హోంమంత్రి శ్రీ అమిత్ షా పుష్పాంజలి ఘటించారు. "భరతమాత ధీరోదాత్త కుమారుడికి నా వినయపూర్వక నివాళులు. ఎంత ఎదిగినా ఒదిగివుండే తత్వానికి ఆయన నిదర్శనం. దేశంలో ప్రగతిశీల రాజకీయాలకు మార్గదర్శకుడు" అని అమిత్ షా చెప్పారు.
"పండిత్ దీన్ దయాళ్ ఉపాధ్యాయ దృక్పథాన్ని ఆధారంగా చేసుకుని, పేదల సంక్షేమం కోసం రూపొందించిన అంత్యోదయ పథకాన్ని గత ఆరేళ్లుగా ప్రధాని మోదీ కొనసాగిస్తున్నారు. ఈ పథకం కింద, వంటగ్యాస్, విద్యుత్, మరుగుదొడ్లు, ఇళ్లు, ఆరోగ్య సదుపాయాలను దాదాపు 60 కోట్ల పేద కుటుంబాలకు మోదీ ప్రభుత్వం అందిస్తోంది"
స్వాతంత్ర్యం వచ్చిన తొలినాళ్లలోనే పండిత్ దీన్ దయాళ్ ఉపాధ్యాయ ఒక భావజాలాన్ని నిర్మించారు. మన దేశం అప్పుడే కొత్తగా ప్రయాణం మొదలుపెట్టి, పథకాలను రూపొందిస్తోంది. పశ్చిమ దేశాలను గుడ్డిగా అనుకరించకుండా, భారతీయ నీతిలోకి లోతుగా చొచ్చుకుపోయే భావజాలాన్ని పండిత్ దీన్ దయాళ్ ఉపాధ్యాయ రూపొందించారు"
"దేశాభివృద్ధిలో ఆయన సహకారం, ముఖ్యంగా పేదల ప్రజల సంక్షేమం, మన విధానాల్లో ఆయన పాత్ర ఎప్పటికీ మరువలేనిది. పండిత్ దీన్ దయాళ్ ఉపాధ్యాయ ఆలోచనలు, సమాజ శ్రేయస్సు పట్ల ఆయన అంకితభావం దేశ సేవ పట్ల ప్రజలకు ఎప్పటికీ స్ఫూర్తినిస్తూనే ఉంటాయి" అని అమిత్ షా చెప్పారు.
ఉప రాష్ట్రపతి సచివాలయం
పర్యావరణహిత జీవన విధానమే ఉత్తమం: ఉపరాష్ట్రపతి
• పర్యావరణాన్ని కాపాడుకునే ప్రయత్నంలో భారతదేశం ప్రపంచాన్ని ముందుకు నడుపుతోంది
• స్థానిక సంస్థలకు సాధికారత కల్పించినపుడే అనుకున్న లక్ష్యాలను చేరుకోగలమన్న ఉపరాష్ట్రపతి శ్రీ ముప్పవరపు వెంకయ్యనాయుడు
• పర్యావరణ చట్టాలు కఠినంగా అమలయ్యేందుకు మరిన్ని ప్రత్యేకమైన బెంచ్ లను ఏర్పాటుచేయాలి
• చండీగఢ్లో ‘ఎన్విరాన్మెంటల్ డైవర్సిటీ అండ్ ఎన్విరాన్మెంటల్ జురిస్ప్రుడెన్స్’ అంతర్జాతీయ సదస్సును ప్రారంభించిన ఉపరాష్ట్రపతి
పర్యావరణహితమైన జీవన విధానమే ఉత్తమని గౌరవ భారత ఉపరాష్ట్రపతి శ్రీ ముప్పవరపు వెంకయ్యనాయుడు పేర్కొన్నారు. ఇలాంటి జీవన విధానాన్ని అవలంబించేందుకు ప్రతి ఒక్కరూ బాధ్యతాయుతంగా నడుచుకోవటంతో పాటు ప్రభుత్వాలు కూడా ఇలాంటి విధానాలను కఠినంగా అమలుచేయడం తక్షణావసరమని ఆయన అన్నారు. ఏటా 1.5 డిగ్రీల మేర ఉష్ణోగ్రత పెరుగుతున్న నేపథ్యంలో భవిష్యత్ తరాలకు నివాసయోగ్యమైన భూమండలాన్ని అందించేందుకు ప్రభుత్వాలు చేపడుతున్న కార్యక్రమాలకు తోడుగా ప్రతి ఒక్కరూ మన చుట్టుపక్కనున్న పర్యావరణం పట్ల బాధ్యతాయుతమైన జీవన విధానంతో ముందుకెళ్లాలని ఆయన సూచించారు.
శనివారం చండీగఢ్లో ‘ఎన్విరాన్మెంటల్ డైవర్సిటీ అండ్ ఎన్విరాన్మెంటల్ జురిస్ప్రుడెన్స్’ అంతర్జాతీయ సదస్సును ఉపరాష్ట్రపతి ప్రారంభించారు. ఈ సందర్భంగా ఆయన మాట్లాడుతూ.. రోజు రోజుకూ అంతరించిపోతున్న జీవ వైవిధ్యాన్ని కాపాడుకునేందుకు కఠినమైన చర్యలు తీసుకోవడం అత్యంత ఆవశ్యకమన్నారు. ప్రపంచ పర్యావరణ పరిరక్షణ ఉద్యమాన్ని భారత్ ముందుడి నడిపిస్తోందన్న ఆయన.. గ్లాస్గోలో ఇటీవల జరిగిన సీవోపీ26 సదస్సులో ప్రధానమంత్రి ప్రసంగిస్తూ ఈ దిశగా భారత్ విధించుకున్న లక్ష్యాలను ప్రకటించిన విషయాన్ని గుర్తుచేశారు.
భారత సంస్కృతి సంప్రదాయాల ప్రకారం ప్రకృతిని ఆరాధించడం, కాపాడుకోవడం ముఖ్యమైన ధర్మంగా పేర్కొన్న ఉపరాష్ట్రపతి, ఈ దిశగా భారత పార్లమెంటు ఎన్నో చట్టాలను ఆమోదించిన విషయాన్ని గుర్తుచేశారు. అయితే ఈ చట్టాలను సమర్థవంతంగా, కఠినంగా అమలయ్యే దిశగా భారతదేశ న్యాయవ్యవస్థ పనిచేయాల్సిన అవసరం ఉందన్నారు. ప్రత్యేకమైన బెంచ్ లను ఏర్పాటుచేయాల్సిన అవసరాన్నీ ఈ సందర్భంగా ఉపరాష్ట్రపతి ఉటంకించారు. కాలుష్య నిబంధనలను ఉల్లంఘించేవారిని, జీవ వైవిధ్యానికి సమస్యలు సృష్టిస్తున్న వారి విషయంలో కఠినంగా వ్యవహరించాలన్నారు. అప్పుడే సమాజంలో పర్యావరణ పరిరక్షణపై ప్రతి ఒక్కరిలో బాధ్యత పెరుగుతోందన్నారు. బాల్యం నుంచే ఈ దిశగా విద్యార్థులను ముందుకు నడిపించేలా పాఠ్యప్రణాళికలోనూ మార్పులు చేయాలన్నారు.
దీనికితోడు స్థానిక సంస్థలు, కాలుష్య నియంత్రణ బోర్డులకు సాధికారత కల్పించడం ద్వారా ఈ దిశగా భారీ ముందడుగు వేసేందుకు వీలవుతుందని ఉపరాష్ట్రపతి అన్నారు. జల నిర్వహణ విషయంలో గ్రామపంచాయతీలకు అధికారాలు కట్టబెట్టాలన్నారు.
ఈ కార్యక్రమంలో పంజాబ్ గవర్నర్ శ్రీ బన్వరీలాల్ పురోహిత్, సుప్రీంకోర్టు న్యాయమూర్తులు జస్టిస్ సూర్యకాంత్, జస్టిస్ భూషణ్ రామకృష్ణ గవై, బ్రెజిల్ నేషనల్ హైకోర్టు జడ్జి జస్టిస్ ఆంటోనియో హెర్మన్ బెంజమిన్, హిమాచల్ ప్రదేశ్ హైకోర్టు ప్రధాన న్యాయమూర్తి శ్రీ మహ్మద్ రఫీక్, యూఎన్ రెసిడెంట్ కో-ఆర్డినేటర్ ఆఫ్ ఇండియా శ్రీ షోంబి షార్ప్, సుప్రీంకోర్టు మాజీ న్యాయమూర్తి జస్టిస్ స్వతంతర్ కుమార్, చండీగఢ్ విశ్వ విద్యాలయం కులపతి, శ్రీ సత్నామ్ సింగ్ సంధుతోపాటు విదేశీ ప్రతినిధులు, భారతదేశానికి చెందిన వివిధ రంగాల ప్రతినిధులు, పర్యావరణ వేత్తలు పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 198.88 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 1,30,713
మొత్తం కేసుల్లో క్రియాశీల కేసులు 0.30%
ప్రస్తుత రికవరీ రేటు 98.50%
గత 24 గంటల్లో 14,629 మంది కోలుకున్నారు. దీంతో, కోలుకున్నవారి మొత్తం సంఖ్య 4,29,83,162 కు పెరిగింది.
గత 24 గంటల్లో 16,678 కొత్త కేసులు నమోదయ్యాయి.
రోజువారీ పాజిటివిటీ రేటు 5.99%
వారపు పాజిటివిటీ రేటు 4.18%
గత 24 గంటల్లో చేసిన 2,78,266 కొవిడ్ పరీక్షలతో కలిపి ఇప్పటివరకు 86.68 కోట్ల పరీక్షలు చేశారు.
నౌకారవాణా మంత్రిత్వ శాఖ
కొవిడ్-19ని ఎదుర్కోడానికి పోర్టులకు సంబంధించిన వారితో శ్రీ మన్సుఖ్ మాండవియా వీడియో కాన్ఫరెన్స్
ఓడరేవుల కార్యకలాపాలలో భాగస్వామ్యులయ్యే వినియోగదారులు, కొరియర్, కార్గో సర్వీసులు, దేశంలోని వివిధ ప్రాంతాలకు చెందిన కస్టమ్ బ్రోకర్స్ అసోసియేషన్ ప్రతినిధులు, లాజిస్టిక్ సర్వీస్ ప్రొవైడర్ల తో షిప్పింగ్ మంత్రి  శ్రీ మన్సుఖ్ మాండవియా వీడియో కాన్ఫరెన్స్ నిర్వహించారు. దేశంలో లాక్డౌన్ కారణంగా ఓడ రేవుల కార్యకలాపాలపై ప్రభావం, ఎదురయ్యే సవాళ్లు, తీసుకుంటున్న చర్యలను ఆయన సమీక్షించారు. ఈ సమావేశంలో షిప్పింగ్ మంత్రిత్వ శాఖ అధికారులు, అన్ని ప్రధాన ఓడరేవుల చైర్పర్సన్లు పాల్గొన్నారు
ఈ అసాధారణమైన సంక్షోభంలో ఓడరేవుల సంబంధిత అన్ని వ్యవస్థలు, వ్యక్తుల సహకారం కావాలని శ్రీ మన్సుఖ్ మాండవియా విజ్ఞప్తి చేశారు. ఈ సంక్షోభాన్ని పోర్ట్ ఆపరేషన్ కోసం అవకాశంగా మార్చడానికి ప్రయత్నాలు చేయాలని ఆయన పిలుపునిచ్చారు, తద్వారా వీటితో సంధానమై ఉన్న వ్యవస్థలు సజావుగా నడుస్తాయన్నారు.
ఓడరేవులు, నిర్వహణ, కార్మికుల భద్రత,c దాని వాటాదారులు ఎదుర్కొంటున్న ఇతర సవాళ్లకు సూచనలను శ్రీ మాండవియా ఆహ్వానించారు. కోవిడ్-19 మహమ్మారి వల్ల భవిష్యత్తులో ఎదురయ్యే సవాళ్లను నిర్వహించడానికి పోర్ట్ ఆపరేషన్ మరియు కంటైనర్ మేనేజ్మెంట్లో అత్యాధునిక సాంకేతిక పరిజ్ఞానాన్ని ఉపయోగించడంపై శ్రీ మాండవియా నొక్కి చెప్పారు.
అధిక పోర్టు ఆపరేషన్ వ్యయం, సరుకు రవాణా, ఓడరేవు రద్దీ, కార్మికుల కొరత, కార్మికులు, ట్రక్ డ్రైవర్ల కదలిక, సరఫరా నిర్వహణ, లాక్డౌన్ కారణంగా ఇతర ఇబ్బందులపై ఈ సమావేశంలో పాల్గొన్న ప్రతినిధులు ఆందోళన వ్యక్తం చేశారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
బీపీఓ, ఐటీఈఎస్ రంగాలలో ‘ఇతర సేవా ప్రదాత’ పరిశ్రమకు భారీ ప్రోత్సాహం
- సరళీకరించిన మార్గదర్శకాలను జారీ చేసిన భారత ప్రభుత్వం
ఐటీ పరిశ్రమ, బిజినెస్ ప్రాసెస్ అవుట్సోర్సింగ్ , ఐటీ ఎనేబుల్డ్ సర్వీసెస్ యొక్క ఈజ్ ఆఫ్ డూయింగ్ బిజినెస్ను గుణాత్మకంగా మెరుగుపరచాలనే లక్ష్యంతో టెలికాం శాఖ ఇతర సర్వీస్ ప్రొవైడర్  మార్గదర్శకాలను భారత ప్రభుత్వం సరళీకృతం చేసింది. సరి కొత్త మార్గదర్శకాలు బీపిఓ పరిశ్రమ యొక్క సమ్మతి భారాన్ని బాగా తగ్గిస్తాయి. ఓఎస్పీల కోసం రిజిస్ట్రేషన్ అవసరం పూర్తిగా తొలగించబడింది.. డేటా సంబంధిత పనిలో నిమగ్నమైన బీపీఓ పరిశ్రమ ఓఎస్పీ నిబంధనల పరిధి నుండి తొలగించబడిందని స్పష్టం చేయబడింది. దీనికి
అదనంగా, బ్యాంక్ గ్యారెంటీల డిపాజిట్, స్టాటిక్ ఐపీల అవసరం, తరచు రిపోర్టింగ్ బాధ్యతలు, నెట్వర్క్ రేఖాచిత్రం ప్రచురణ, శిక్షా నిబంధనలు మొదలగు అవసరాలు తొలగించబడినాయి.
అదే విధంగా, అనేక ఇతర అవసరాలు, కంపెనీలు ‘ఇంటి నుండి పని’ మరియు ‘ఎక్కడైనా పని’ విధానాలను అవలంబించకుండా నిబంధనలను తొలగించబడినాయి. పరిశ్రమకు వశ్యతను పెంచడానికి అదనపు పంపిణీలు అనుమతించబడ్డాయి. కొత్త ఫ్రేమ్వర్క్ భారతదేశ పరిశ్రమకు బలమైన ప్రేరణనిస్తుంది. భారతదేశాన్ని ప్రపంచంలోని అత్యంత పోటీ ఐటి అధికార పరిధిలో ఒకటిగా చేస్తుంది. కొత్త మార్గదర్శకాలు ప్రధానమంత్రి మోడీ కనీస ప్రభుత్వం, గరిష్ట పాలనపై గట్టిగా నొక్కి చెప్పడం ద్వారా ప్రేరణ పొందాయి. భారతదేశం యొక్క ఐటీ పరిశ్రమ దేశానికి గర్వకారణం మరియు కొత్త మార్గదర్శకాలు పరిశ్రమ వినూత్నమైన కొత్త ఉత్పత్తులు మరియు పరిష్కారాలపై దృష్టి పెట్టడానికి అనవసరమైన అధికారిక పరిమితులను తొలగించేలా ఈ సరళీ కరణ సంస్కరణలు ఉన్నాయి. తాజా సంస్కరణతో ఈ రంగంలో పెట్టుబడులను ప్రోత్సహించే ఉద్దేశ్యంతో భారత ప్రభుత్వం ఐటీ పరిశ్రమకు తన మద్దతు యొక్క బలమైన సంకేతాన్ని పంపుతుంది. ఈ సంస్కరణ భారతదేశాన్ని ఇన్ఫర్మేషన్ అండ్ నాలెడ్జ్ అవుట్ సోర్సింగ్ పరిశ్రమకు ఇష్టపడే గమ్యస్థానంగా మార్చడం ద్వారా మన ప్రతిభావంతులైన యువత యొక్క సామర్థ్యాన్ని ఖచ్చితంగా తెలియజేస్తుంది. ‘ఆత్మ నిర్భర్ భారత్’ దిశగా దృష్టిని మరింత పెంచుతుంది.
OSP మార్గదర్శకాలను వీక్షించడానికి ఇక్కడ క్లిక్ చేయండి
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 47 కోట్ల మైలురాయి దాటిన టీకా డోసుల పంపిణీ
గత 24 గంటల్లో 60 లక్షలకు పైగా టీకాల పంపిణీ
కోలుకున్నవారి శాతం 97.3%
గత 24 గంటల్లో 42,625 కొత్త కోవిడ్ కేసులు
ప్రస్తుతం చికిత్సలో ఉన్న కేసులు 4,10,353; మొత్తం కేసుల్లో 1. 29%
రోజువారీ పాజిటివిటీ 2.31%; 55 రోజులుగా 5% లోపే
భారతదేశమంతటా ఇప్పటిదాకా ఇచ్చిన కోవిడ్ టీకా డోసుల సంఖ్య 47 కోట్ల మైలురాయి దాటింది. 56,83,682 శిబిరాల ద్వారా మొత్తం 48,52,86,570 టీకా డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం సూచిస్తోంది. గత 24 గంటలలో 62,53,741 టీకాలిచ్చారు. ఆ వివరాలు ఇలా ఉన్నాయి:
|
|
ఆరోగ్య సిబ్బంది
|
|
మొదటి డోస్
|
|
1,03,18,462
|
|
రెండో డోస్
|
|
79,00,794
|
|
కోవిడ్ యోధులు
|
|
మొదటి డోస్
|
|
1,80,03,726
|
|
రెండో డోస్
|
|
1,14,89,972
|
|
18-44 వయోవర్గం
|
|
మొదటి డోస్
|
|
16,41,84,445
|
|
రెండో డోస్
|
|
98,50,898
|
|
45-59 వయోవర్గం
|
|
మొదటి డోస్
|
|
10,85,51,839
|
|
రెండో డోస్
|
|
4,06,01,807
|
|
60 ఏళ్ళు పైబడ్డవారు
|
|
మొదటి డోస్
|
|
7,70,32,125
|
|
రెండో డోస్
|
|
3,73,52,502
|
|
మొత్తం
|
|
48,52,86,570
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. కరోనా సంక్షోభం మొదలైనప్పటినుంచి ఇప్పటి దాకా 3,09,33,022 మంది కోలుకున్నారు. గత 24 గంటలలో 36,668 మంది బాధితులు కోలుకున్నారు. దీంతో ఇప్పటి వరకూ కోలుకున్నవారి శాతం 97.37% అయింది.
గత 24 గంటలలో దేశవ్యాప్తంగా 42,625 కొత్త కేసులు నమోదయ్యాయి. 38 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది.
చికిత్సలో ఉన్న కేసుల తగ్గుదల కూడా కనబడుతోంది. ప్రస్తుత దేశవ్యాప్తంగా చికిత్సలో ఉన్నవారు 4,10,353 మంది. చికిత్సలో ఉన్న కేసులు మొత్తం పాజిటివ్ కేసులలో 1.29% మాత్రమే
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 18,47,518 పరీక్షలు జరపగా ఇప్పటిదాకా చేసిన మొత్తం పరీక్షలు 47.31 కోట్లకు పైగా  అయ్యాయి.
ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 2.36% కాగా రోజువారీ పాజిటివిటీ 2.31% అయింది. వరుసగా 58 రోజులుగా ఇది 5% లోపే ఉంటోంది.
మైనారిటీ వ్యవహారాల మంత్రిత్వ శాఖ
మైనారిటీ కమ్యూనిటీలకు చెందిన మహిళల నైపుణ్యాభివృద్ధి
2:27పీఎం పీఐబీఢిల్లీ ద్వారా
నైపుణ్యాభివృద్ధి వ్యవస్థాపకత మంత్రిత్వ శాఖ, సామాజిక న్యాయం సాధికారత మంత్రిత్వ శాఖ వివిధ పథకాల ద్వారా మైనారిటీలు, ముఖ్యంగా సమాజంలోని ఆర్థికంగా బలహీన తక్కువ ప్రాధాన్యత కలిగిన వర్గాలతో సహా అన్ని వర్గాల సంక్షేమం అభ్యున్నతి కోసం భారత ప్రభుత్వం వివిధ పథకాలను అమలు చేస్తుంది. జౌళి మంత్రిత్వ శాఖ, సాంస్కృతిక మంత్రిత్వ శాఖ, మహిళా శిశు అభివృద్ధి మంత్రిత్వ శాఖ గ్రామీణాభివృద్ధి మంత్రిత్వ శాఖ. మైనారిటీ వ్యవహారాల మంత్రిత్వ శాఖ  ప్రత్యేకంగా ఆరు నోటిఫైడ్ మైనారిటీ కమ్యూనిటీల కోసం 'సీఖో ఔర్ కమావో', 'ఉస్తాద్' 'నయీ మంజిల్' పేరుతో వివిధ నైపుణ్య అభివృద్ధి పథకాలను అమలు చేస్తుంది, వీటిలో కనీసం 30% సీట్లు మహిళలకు కేటాయించబడ్డాయి. అంతేకాకుండా, మైనారిటీ మహిళల నాయకత్వ వికాసం కోసం 'నయీ రోష్ని' అనే పథకం కూడా అమలు చేయబడింది, ఇది వివిధ సంబంధిత అంశాలపై నాయకత్వ శిక్షణ ద్వారా మహిళలను సాధికారత సాధించే లక్ష్యంతో ఉంది.
2019-20 నుండి 2022-23 వరకు  ఈ పథకాల కింద కేటాయించబడిన వినియోగించిన నిధుల వివరాలు క్రింద ఇవ్వబడ్డాయి:
|
|
కేటాయించిన నిధులు
|
|
Rs. 1,251.50 crore
|
|
వాస్తవ వ్యయం
|
|
Rs.1,028.81 crore
ఆరు నోటిఫైడ్ మైనారిటీలకు చెందిన సుమారు 98,240 మంది మహిళలు 2019-20 నుండి 2021-22 వరకు పైన పేర్కొన్న పథకాల కింద శిక్షణ పొందారు. ఎస్సీ/ఎస్టీ/ఓబీసీ వారీగా లబ్ధిదారుల డేటా పేర్కొన్న పథకాల కింద నిర్వహించబడదు.
పైన పేర్కొన్న పథకాలన్నీ ఆర్థిక సంవత్సరం 2022–-23లో ఇప్పుడు ప్రధాన మంత్రి విరాసత్ కా సంవర్ధన్  అనే ఇంటిగ్రేటెడ్ స్కీమ్గా మార్చబడ్డాయి., నైపుణ్యాభివృద్ధి, విద్య నాయకత్వ శిక్షణ ద్వారా మైనారిటీల జీవనోపాధిని మెరుగుపరచడం, ప్రత్యేకించి కళాకారుల కమ్యూనిటీలు, వారి వ్యవస్థాపక జోక్యాలకు మద్దతు ఇవ్వడం. ఈ సమాచారాన్ని కేంద్ర మైనారిటీ వ్యవహారాల మంత్రి స్మృతి జుబిన్ ఇరానీ ఈరోజు రాజ్యసభలో లిఖితపూర్వకంగా సమాధానం ఇచ్చారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
అద్దెదారులు, భూస్వాముల ప్రయోజనాలను సమతుల్యం చేయడం, రక్షించడం ద్వారా అద్దె గృహాలను ప్రోత్సహించడం మోడల్ టెనెన్సీ చట్టం లక్ష్యం
కేంద్ర క్యాబినెట్ ఆమోదంతో, మోడల్ టెనెన్సీ యాక్ట్  అన్ని రాష్ట్రాలు / కేంద్రపాలిత ప్రాంతాలకు  జూన్ 7, 2021 న తాజా చట్టాన్ని రూపొందించడం, లేదా భవిష్యత్తులో అద్దె చట్టాలకు తగిన విధంగా సవరించడం కోసం సర్క్యులేట్ చేశారు. మోడల్ టెనెన్సీ యాక్ట్ అనేది అద్దె గృహాలను ప్రోత్సహించడం, అద్దెదారులు, భూస్వాముల ఇద్దరి ప్రయోజనాలను సమతుల్యం చేయడం, రక్షించడం ద్వారా సమర్థవంతమైన, పారదర్శకంగా ప్రాంగణాన్ని అద్దెకు ఇవ్వడం ద్వారా త్వరిత గతిన వివాద పరిష్కారం అయ్యే అవకాశం ఉంటుంది.
త్వరితగతిన వివాద పరిష్కారాన్ని నిర్ధారించడానికి, అద్దె కోర్టు, రెంట్ ట్రిబ్యునల్ రెండూ అరవై రోజులలోపు కేసులను పరిష్కరించడానికి ప్రయత్నించాలని, డిస్పోజల్ ఆలస్యం అయినట్లయితే, ఆలస్యానికి గల కారణాలను లిఖితపూర్వకంగా నమోదు చేయాలన్నది చట్టంలో ఉన్న ఆదేశం. అత్యవసర సేవలకు సంబంధించిన వివాదాల కోసం, రెంట్ అథారిటీ, ఈ విషయాన్ని పరిశీలించిన తర్వాత, అత్యవసర సేవల సరఫరాను వెంటనే పునరుద్ధరించాలని ఆదేశిస్తూ మధ్యంతర ఉత్తర్వు జారీ చేయవచ్చు. ఇంకా, అద్దెదారు ఈ విషయంలో దరఖాస్తుదారు దాఖలు చేసిన ఒక నెలలోపు విచారణను నిర్వహిస్తారు.
ఎంటీఏ నిబంధనల ప్రకారం, అద్దెదారుని తెలియజేయడానికి భూస్వామి మరియు అద్దెదారు సమర్పించిన సమాచారం, పత్రాలు అద్దె అథారిటీ వద్ద మాత్రమే ఉంటాయి.
అద్దె ఒప్పందంలో భూస్వామి, అద్దెదారు మధ్య అంగీకారం కుదరకపోతే, రెండు పార్టీల పాత్రలు,బాధ్యతలు చట్టంలోని షెడ్యూల్ -2 లో స్పష్టంగా వివరించి ఉంది. ఇది భూస్వామి, అద్దెదారుల మధ్య వివాదాలను నివారించడంలో సహాయపడుతుంది.
ఈ సమాచారాన్ని గృహ నిర్మాణ, పట్టణ వ్యవహారాల మంత్రి శ్రీ కౌశల్ కిషోర్ ఈ రోజు రాజ్యసభలో లిఖితపూర్వక సమాధానంలో చెప్పారు.
(
ఆర్థిక మంత్రిత్వ శాఖ
పశ్చిమ బెంగాల్, అస్సాంలో సోదాలు నిర్వహిస్తున్న ఆదాయపు పన్ను శాఖ
పశ్చిమ బెంగాల్ రాష్ట్రంలోని ఉత్తర బెంగాల్ ప్రాంతంలో ప్రధానంగా కార్యకలాపాలు నిర్వహిస్తున్న ఒక బిజినెస్ గ్రూప్పై ఆదాయపు పన్నుశాఖ సోదా, స్వాధీనం ఆపరేషన్లను నిర్వహించింది. ఈ వ్యాపార సముదాయాన్ని క్రియాశీలకమైన రాజకీయ నేపథ్యమున్న వ్యక్తి నియంత్రిస్తున్నారు. సన్నిహిత వ్యాపార సహచరుడిపై కూడా సోదాలు నిర్వహించారు. రైస్ బ్రాన్ వంటనూనె, ఆవ నూనె, డీ-ఆయిల్డ్ రైస్ బ్రాన్ , వివిధ రకాలైన రసాయనాలు, రియల్ ఎస్టేట్ తదితరాల ఉత్పత్తి నుంచి విక్రయాల వంటి వ్యాపారాలలో ఈ గ్రూప్ నిమగ్నమై ఉంది. పశ్చిమ బెంగాల్లోని ఉత్తర్ దినాజ్పూర్, దక్షిణ్ దినాజ్పూర్, మాల్దా, కోల్కొత, సిలిగురి. అస్సాంలో గువాహతి, చుట్టుపక్కల ప్రాంతాలలో గల మొత్తం 23 ఆవరణలలో ఈ సోదాలు నిర్వహించారు.
తన దిగుబడిని తొక్కి పెట్టి, వంటనూనెలు, డిఒఆర్బికి సంబంధించి లెక్కల్లో చూపని నగదు అమ్మకాలకు పాల్పడుతున్నట్టు సోదాలలో వెల్లడైంది. సోదాలలో సాధారణ ఖాతా పుస్తకాల్లో నమోదు చేయని అనేక నగదు లావాదేవీలను గుర్తించారు. చేతితో రాసిన నోట్స్, పత్రాలు, నగదు లావాదేవీల సారం ఉన్న డిజిటల్ ఆధారాలను స్వాధీనం చేసుకున్నారు. సమాంతర నగదు పుస్తకాలు, ఖర్చులకు సంబంధించిన బోగస్ క్లెయిమ్లను కూడా కనుగొన్నారు. దాదాపు రూ. 40 కోట్లకు పైగా లెక్కల్లోకి రాని ఆదాయాన్ని ప్రాథమిక దర్యాప్తులో బయిటపడింది. అంతేకాక, ఉత్తర బెంగాల్లోని మాల్దా జిల్లాలోని వ్యవసాయ ఉత్పత్తుల ప్రముఖ ఎగుమతిదారు అయిన ప్రధాన వ్యాపార గ్రూపుకు సన్నిహిత వ్యాపార సహచరుడిపై నిర్వహించిన సోదాలలో , నేరారోపణను రుజువు చేసే దాదాపు రూ. 17 కోట్లు  విలువ కలిగిన భూసేకరణకు సంబంధించిన నగదు చెల్లింపు పత్రాలు లభ్యం అయ్యాయి. దాదాపు రూ. 100 కోట్ల మేరకు లెక్కల్లో చూపని నగదు రసీదులకు సంబంధించిన వివరాలు లభ్యమయ్యాయి.
ఈ సోదాల్లో లెక్కల్లోకి చూపని రూ. 1.73 కోట్ల నగదును స్వాధీనం చేసుకున్నారు. దానితో పాటుగా లెక్కల్లో చూపని రూ. కోటి విలువైన ఆభరణాలు స్వాధీనం చేసుకున్నారు.
దర్యాప్తు ఇంకా కొనసాగుతోంది.